Щэнхабзэ IэнатIэхэр къызэIуихащ КъБР-м и Iэтащхьэ Къанокъуэ Арсен
Абы къипщытащ Налшык къалэм щэнхабзэмкIэ и IуэхущIапIэхэм я щытыкIэр.
Сурэтыр КЪАРЕЙ Элинэ трихащ Республикэм и Iэтащхьэм Правительствэм къалэн щищIащ Музыкэ театрыр зыхуей хуэгъэзэным теухуа лэжьыгъэхэр мы гъэм зэфIигъэкIыну, абы хухаха сом мелуан 50-р тэмэму къигъэсэбэпыну, Театрхэм я уардэ унэм и теплъэм ехьэлIа лэжьыгъэхэр и кIэм нагъэсын папщIэ мылъку къигъуэтыну.
Апхуэдэу Къанокъуэ Арсен пщэрылъ ящищIащ «Налшык» Курзалыр зэрагъэпэщыжын икIи лажьэу яутIыпщын папщIэ зыхуеину сом мелуан 60,9-р 2014 гъэм КъБР-м и бюджетым къыщагъэлъэгъуэну. «КъэкIуэну гъэр Урысейм щагъэуващ Щэнхабзэм и илъэсу. Гъэмахуэм ирихьэлIэу Курзалыр ягъэхьэзырын хуейщ артистхэр щылэжьэн хуэдэу», — жиIащ КъБР-м и Iэтащхьэм.
КъБР-м и Iэтащхьэмрэ Правительствэмрэ я пресс-IуэхущIапIэ.
